钦定古今图书集成/方舆汇编/边裔典/第024卷 > 明二
## 钦定古今图书集成/方舆汇编/边裔典/第024卷 > 明二

### 宪宗成化元年朝鲜贡使道卒命给棺赐祭及彩币按明外史朝鲜传天顺八年遣使颁即位诏成化元年冬陪臣李门炯来朝卒于道命给棺赐祭并彩币

慰其家。时朝鲜频贡异物。

成化四年，朝鲜王瑈卒，赐谥《惠庄》，封世子晄为国王。
以御史侯英奏定册封大礼，选廷臣有学行者充正
副使。

按《明外史朝鲜传》：“成化四年正月，遣官来献俘。诏从
厚赉敕奖谕之。是年瑈卒，遣太监沈绘吊祭，赐谥惠
庄。遣太监郑同、崔安，封世子晄为王，给妃韩氏诰命。
既行，巡按辽东御史侯英奏曰：‘辽东连年被寇，疮痍
未起，今复禾稼不登，军民乏食。太监郑同等随从人
员，所过驿骚劳费。臣考先年曾于翰林院中选有学
行文望者出使。今同安俱朝鲜人，坟墓宗族皆在，见
其国王，不免屈节，殊亵中国体。乞寝成命，或翰林院、
或给事中及行人内，推选一员往使为便’。”帝曰：“英所
言良是。自后赏赉遣内臣。其册封大礼，选廷臣有学
行者充正副使。”

成化六年，朝鲜王晄卒，赐谥“襄悼”，命故世子暲之子
娎嗣位。
按《明外史朝鲜传》：“成化六年，晄病笃，以所生子幼，命
其兄故世子暲之子娎权国事，遣陪臣以闻。及卒，令
内官往吊祭，赐谥襄悼”，命娎嗣位。娎妻韩氏封王妃。
成化十年，追赠娎父世子暲为国王，谥“怀简”；母韩氏
为王妃，从所请也。

按：《明外史朝鲜传》云云。

成化十一年十一月，以册立皇太子，遣官赍诏，赐王
及妃彩段文锦。

按：《明外史朝鲜传》云云。

成化十二年朝鲜王娎为继妻请诰命
按《明外史朝鲜传》。“成化十二年十月。娎为继妻尹氏
请封。赐诰命冠服。”

成化十三年，诏许朝鲜使臣回，得买弓面一百副。
按《明外史朝鲜传》：“时禁外国互市兵器。十三年，娎奏，
小邦北连野人，南邻倭岛，五兵之用，不可缺一。而弓
材所需牛角，仰于上国。高皇帝时尝赐火药火炮，今
望特许收买弓角，不与外蕃同禁。”兵部议：岁市弓角
五十，后以不足于用，请无限额。诏许倍市。

成化十六年，朝鲜请改贡道。不许。

按《全辽志》：“成化十六年，请改贡道。朝议以为由辽阳
经广宁过前屯，而后入山海关，迂回三四大镇，自有
微意。自鸭绿江抵前屯，山海路太径，恐贻后日忧。遂
不从其请。”

成化十七年，娎奏“继妃尹氏失德废置，乞更封副室
尹氏。”从之。

成化十九年四月，封娎长子㦕为“世子。”

### 孝宗弘治五年立皇太子颁诏于其国

弘治七年十二月，娎卒。
按以上《明外史朝鲜传》云云。

弘治八年赐朝鲜王娎谥康靖，封世子㦕为国王
按《明外史朝鲜传》：“‘弘治八年春，㦕遣使告讣，且请谥，
赐娎谥康靖’。四月，命中官偕行人封㦕为国王，妻慎
氏为王妃，赐诰命、冕服、彩币。”

弘治十二年，朝鲜王㦕奏：“请搜捕海岛逃人。”报可。
按《明外史朝鲜传》：“弘治十二年，㦕奏：本国人屡有违
禁匿海岛，诱引军民，渐至滋蔓。乞许本国自行搜刷。
其系上国地方，请敕官追捕。”时辽东守臣亦奏如㦕
言，报可。

弘治十五年冬，命中官封《㦕长子》。为世子。
弘治十八年八月，遣官颁《即位诏》。十月，㦕遣使进香，
另贡方物、马匹，贺即位。

按：以上《明外史朝鲜传》云云。

### 武宗正德二年朝鲜王㦕以疾辞位封其弟怿为国王

按：《明外史朝鲜传》：“正德二年，㦕以世子”天囚，哀恸
成疾，奏请以国事付其弟怿，其国人复奏请封怿。礼
部议命怿权理国事，俟㦕卒乃册封。既，陪臣卢公弼
等以朝贡至京，复请封怿，廷议不允。十二月，㦕母妃
奏怿长且贤，堪付重寄。于是礼部奏：“㦕以痼疾辞位怿以亲弟承托，授受既明，友爱不失。通国臣民，举无
异词，宜顺其请。”上乃允怿嗣位，遣中官敕封，并赐其
妃尹氏诰命。初，高丽国王王氏，洪武间王颛遇弑无
后，权臣李仁任立伪姓为嗣后，国人得王氏裔瑶立
之。瑶昏乱，众推门下侍中李成桂主国事，请于朝，许
之，改名旦，更国号曰朝鲜。成桂与仁任本异族，永乐
间降《祭海岳祝文》，称成桂为仁任子，而《祖训》亦载仁
任子成桂更名旦。后成桂子芳远奏辨，太宗许令改
正。至是，修《大明会典》，仍列《祖训》于朝鲜国，下贡使市
以归。

正德十四年，朝鲜王怿奏：“乞改正《世系》。”诏可。

按《明外史朝鲜传》：“正德十四年，怿上疏备陈世系，辨
先世无弑逆事，乞改正。”礼部议：“《会典》详载本朝制度，
事涉外国，疑似之际，在所略。况成桂得国，出皇祖命，
其不系仁任后，太宗诏可征，宜从其请。”诏曰：“可。”
正德十五年，封朝鲜王怿子㟝为世子。
按《明外史朝鲜传》：“正德十五年冬，命内官封怿子㟝
为世子，赐怿金帛”珠玉，令括取异物及童男女以进。
正德十六年、《世宗》即位。召使朝鲜内臣还，毋有所索
取。

按《明外史朝鲜传》：“正德十六年，世宗即位。礼官言天
子初践阼，宜正中国之体，绝外裔狎侮之端。请谕怿
召内臣还，毋有所索取。帝从之。八月，怿遣陪臣贺即
位。”

### 世宗嘉靖二年朝鲜献倭俘并送还中国被掠人

按《明外史朝鲜传》：“嘉靖二年八月，怿以俘获倭夷二
人，及斩三十三人来献，并送还中国被掠八人。帝嘉
其忠，赐白金锦纻。”

嘉靖八年，朝鲜臣柳溥上言，朝鲜王李旦世系
按《明外史朝鲜传》，“嘉靖八年八月，陪臣柳溥上言，国
祖李旦，系本国全州人。二十八世祖瀚，仕新罗为司
空。新罗亡，六世孙兢休入高丽。十三世孙安社，仕元
为南京千户所达鲁花赤。元季兵兴，安社曾孙子春
与男成桂避地东迁。至正辛丑，当恭愍王之十年，有
红巾”贼入境。成桂击贼有功，授武班职事，时尚未知
名。《恭愍》无嗣，阴畜宠臣《辛旽》之子《禑》为子，晚被嬖臣
《洪伦》内竖《崔万生》所弑。权臣《李仁任》诛伦、《万生》而立
禑，擢成桂为门下侍中。禑遣兵侵《辽东》，成桂不从，返
兵。禑惧，逊位于子昌。昌以伪姓见黜，复立王氏裔定
昌君。《瑶》窜仁任于外。瑶复不道，国人戴《成桂请于高
皇帝，立为王，更名旦，赡瑶别邸，终其身实未尝为弑。
前永乐、正德间，屡经奏请，俱蒙俞允，而迄未改正。今
遇重修〈会典〉》，乞赐昭雪。礼部为请，帝许之，诏送史馆
编纂。

按《春明梦馀录》：“嘉靖八年，朝鲜国陪臣吏曹参判柳
溥等呈言，本国祖考不系李仁任之后，而《皇明祖训》
及《大明会典》所载，俱属仁任，已于永乐及正德间奏
请改正，俱蒙俞允，迄今尚未行。今幸重修《会典》，乞为
改正。礼部以请，上许之，诏开送史馆纂辑。”据所陈建
国始末言：“旦初名成桂，其先本国全州人。二十八世”
祖瀚，仕新罗为司空。《新罗》亡，瀚六世孙《兢休》入高丽。
十三世孙《安社》，仕元为南京五千户所达鲁花赤，世
袭其职。元季兵兴，安社曾孙与男《成桂》避地东迁。至
元辛丑，当《高丽》《恭愍王》之十年，有红巾贼二十万众
入境，成桂领兵剿贼有功，授武班职事。《恭愍》无嗣，阴
畜宠臣《辛旽》之子“禑”为己子。晚多躁暴，为嬖臣《洪伦》
等所弑，权臣李仁任《车裂伦》等于市，立禑为嗣，其子
昌为世子。禑于六年擢成桂为门下侍中。禑遣将犯
辽东，成桂为副将，行至鸭绿江，与诸将议“不宜得罪
于上国。”禑惧，逊位于昌。以洪武二十二年宣谕，以伪
姓见黜，而复王氏之裔，定昌君瑶主国事，仁任罪窜
于外。既王瑶又不义，国人愤怨，乃共废瑶，推立成桂。
成桂请命于高皇帝，乃命成桂为王，国号朝鲜，改名
“旦”云。〈又〉考其《国史》，当元盛时，其元孝王者已迁居江
华岛，元无如之何，但责其不登陆而已。竟臣服于元，
而终不登陆。至其子顺孝王亲迎公主，以元服同辇
入国，观者骇愕。时从行宗宰不开剃，王责之。至其子
忠烈王，则宰相至下僚无不开剃。唯禁内学馆不剃，
左承旨《朴𢘆》呼执事官谕之，于是学生皆剃。
嘉靖十三年，诏定高丽正使通事一员陪侍出入，随
从人仍照前禁拘。

按《春明梦馀录》：“嘉靖十三年闰二月初九日，礼部题
使臣出入疏，据提督会同馆主事张鏊呈，据朝鲜国
使臣苏洗让等呈前事。窃照本国粗识礼义，至诚事
大，朝廷待遇，有同内服。凡本国使臣到京，自行出入，
不见防范，迄至于今，百有馀年，敬谨弥笃，别无违异。
近年以来，始加拘禁，锁闭馆门，遇有禀奉公干，只许”
通事一二员刻其出入，著令馆带牌管押，有碍旧式。
查得成化六年二月间本国陪臣权减等赴京时分，
礼部发到榜文，该奉圣旨：会同馆安歇。一应朝贡四
夷使客出入，旧有禁例，今后不许无故往来街市。该衙门知道。钦此。本月十一日武都督等到会同馆宣
谕圣旨：“因通行禁锁，将朝鲜使臣并禁令后依旧出
入，即令撤去榜文。又该弘治十三年五月间，有会同
馆安歇女直旱哈杀死一般夷人。兵部奉圣旨，备由
出榜，晓谕朝贡夷人，著令在馆不许出入，并本国一
体防禁。”礼部主事刘纲陈言：奏：“本查得先该本部见
行事例，朝鲜素守礼义，敬事朝廷，比与他夷不同。进
贡人员事例出入，原”无防禁。近该兵部等衙门会议
禁约，将前项事例一概革去，以致提督官员严加拘
禁，不得出入。合无仍照前项旧例，朝鲜人员令其自
行货卖，深为便益。奉圣旨：“是。钦此。”本国使臣出入自
由，无有防禁。在嘉靖初年，主客孙郎中无缘拘禁，不
许出入。至嘉靖四年八月内，有陪臣郑允谦等前赴
京师，将前项节奏钦依事理，告要照旧自行出入，蒙
部告准。查得旧例许令自行出入，已经本馆移文知
会去后。有提督陈主事执己不遵，迫束愈严，久莫申
省，贻此因循。远人慕义之望，殊用慨然。所以区区陈
渎，不能自默者，岂是意在买卖，以图复旧哉？其拘闭
与否，亦非有他亏益，祇以一视之仁，罔有“内外，使之
观游无间。光瞻礼仪，考质文物，薰炙迁化，大有开益。
此实敦怀柔之至德，奖事大之尽诚，俾我遐服，永荷
宠灵，绵历万世，与之匹休。”尔在先本国使臣人等入
贡到市，常饬下人务令循度。犹恐或有非违，十分畏
谨，即自禁制严密，比前尤甚。在馆防闲，有似囚絷，非
唯《有违旧行之规》，恐非累“朝优待之意。伏乞照依旧
例，许自出入，以示圣朝优容之典，不胜幸甚”等因。查
得朝鲜国使臣素守礼义，节年庆贺到京，本部查照
旧例，待遇以礼，于国子监等处听令谒拜，于一应货
卖听其自便。近年以来，止因远方裔使跟随人役多
生事端，该管官员始行一概约束加严，而使臣颇闲
礼义，委于“他处裔使，不同朝廷。自来待遇以礼，出入
不防，具有旧例。”所据苏洗让等具呈前事，相应议处。
其呈称欲观游无间光瞻礼义，考质文物，薰炙迁化，
固见其仰慕上国之诚，但远人言服既殊，易罹国禁，
亦须曲为之处。合候命下，每五日一次，许令该国正
使及书状官人等出馆于附近市衢观游。本部仍札
付空闲通事一员陪侍出入、以示礼待防卫之意其
随从人仍行照前拘禁、不许擅自出入、庶几不拂远
人之情、不废上国之法矣

嘉靖十五年十一月，皇太子生，遣官颁诏，怿奉表贺。
嘉靖十六年八月，以更新庙制，上两宫徽号，表贺，贡
方物及马。

按：以上《明外史朝鲜传》云云。

嘉靖十八年，睿宗祔庙，立皇太子，朝鲜王怿俱表贺。
按《明外史朝鲜传》：“嘉靖十八年二月，睿宗献皇帝祔
太庙，配享明堂礼成，怿表贺。帝特御奉天门引见，赐
宴礼部。五月，上《皇天大号》”、“皇祖谥号礼成。六月，立皇
太子，怿俱表贺。”

嘉靖二十三年冬，朝鲜王怿卒。

按：《明外史朝鲜传》云云。

嘉靖二十四年，立朝鲜王怿子㟝。㟝未逾年卒，立㟝
弟峘为国王。峘捕海上奸民以献。

按《明外史？朝鲜传》：“嘉靖二十四年正月来讣，赐怿谥
恭僖，诏立其子㟝。㟝未逾年卒，赐谥荣靖。九月，权国
事㟝弟峘遣使谢祭谥，并请袭封，诏许之。”
按《苍霞草》，“嘉靖二十三年怿卒，子㟝嗣。未逾年卒，弟
峘嗣。时日本入寇，舟漂至朝鲜。及奸民往来海上，私
与倭市，峘辄捕以献。上亦厚赐予，答其意。”

嘉靖二十五年，朝鲜王峘遣使送下海番人六百馀
至边。赐金币。

按：《明外史朝鲜传》云云。

嘉靖二十六年以“沿海奸民为外国所获”，严敕海道
官员。

按《明外史朝鲜传》：“嘉靖二十六年正月，峘咨称，福建
人从无泛海至本国者，因往日本市易，为风所漂，前
后共获千人以上，皆挟带军器货物，恐起兵端。”诏：“顷
年沿海奸民犯禁福建，尢甚，往往为外国所获，有伤
国体。海道官员，令巡按御史察参，仍赐王银币，以旌
其忠。”

嘉靖三十一年冬，峘以“洪武、永乐间所赐乐器敝坏，
奏求律管，更乞遣乐官赴京校习。”许之。

嘉靖三十二年十一月俘倭夷三人来献。赐银币。
按以上《明外史朝鲜传》云云。

嘉靖三十五年，朝鲜王峘归我俘，赐玺书褒谕
按《明外史朝鲜传》：“嘉靖三十五年五月，有倭船四自
浙直败还，漂入朝鲜境，峘遣兵击歼之，得中国被掳
及助逆者三十馀人，因贺冬至节，帝以归我俘，赐玺
书褒谕。”

嘉靖三十六年，朝鲜王峘“奏请补给恭僖王妃及荣
靖王妃诰命。”

按《明外史朝鲜传》：“嘉靖三十六年冬，峘奏臣母恭僖王继妃尹氏、臣嫂荣靖王妃朴氏诰命被毁，乞补给。
诏允所请。”

嘉靖三十八年，朝鲜获招通倭寇陈得等以献。
按《明外史朝鲜传》：“嘉靖三十八年十一月，峘奏，今年
五月，有倭寇驾船二十五只来抵海岸，臣命将李铎
等剿杀殆尽，获中国民陈春等三百馀人，内招通倭
乡导陈得等十六人，俱献阙下。复降敕奖励，厚赉银
币，并赐铎等有差。”

嘉靖四十二年，朝鲜王峘乞著始祖旦父子春之名
于《会典》。

按《明外史朝鲜传》：“嘉靖四十二年九月，峘复上书辨
先世非李仁任后。今修《会典》，虽蒙厘正，乞著始祖旦
父子春之名。帝令附录《会典》。”

### 穆宗隆庆元年朝鲜王峘卒赐谥恭宪封其侄李昖为国王按明外史朝鲜传隆庆元年遣官颁即位诏赐王及

妃纻丝文锦彩绢。时帝幸太学，来使乞留观礼，许之。
是年冬，峘卒，遣官吊祭，赐谥“恭宪”，命其侄李昖袭封。
按《苍霞草》，隆庆元年，峘卒，从子昖嗣。李氏自成桂以
来，事朝廷恭，岁时朝贡外，庆慰报谢无常期，行李踵
于道。王嗣立则使者往封，有大事则颁诏其国，他夷
不敢望也。始，成桂立，高皇帝虽置不问，然心恶其篡，
而传者复以成桂为仁任子。故《祖训》谓“其父子先后
弑王氏四王。”其后嗣当永乐、正德、嘉靖间，累表自白，
言恭愍之弑，由嬖臣伦。仁任诛，伦立禑。禑既立，则遣
兵侵辽东。先臣成桂惧干上国，返其兵。禑遂逊位于
子昌。而恭愍妃安氏以禑、昌皆非王氏，不当立，乃黜
昌立瑶。瑶复不道。国人请命高皇帝“立先臣赡瑶别
邸，终其身。先臣实未尝为弑，而虚蒙此声。又家世出
新罗司空，故以为仁任子皆冤甚，乞下史馆昭雪之。”
今上初乃得请。其地东西相距二千里，南北四千里，
分八道，统府州郡县。其设官略仿中国，以田制俸，刑
法不苛。俗柔谨，崇释尚鬼，恶杀茅。居苎衣，知文字，喜
读书。上下威仪，灿然可观。山川丸都，神嵩北岳海鸭
绿江为大。产金、银、铁、水晶盐、䌷苎布、白硾纸、狼尾笔
果、下马、长尾鸡、貂、豽、海豹皮、八稍鱼、昆布、秔、黍、麻、榛、
松、人参、茯苓。其贡：道由鸭绿江历辽阳、广宁，入山海
关，达京师。

隆庆七年八月，遣官颁《即位诏》，赐王及妃币帛、文绮。

### 神宗万历元年正月上穆宗尊谥两宫徽号礼成昖表贺献方物马匹万历十年九月皇太子生遣官颁诏赐王及妃锦币

按：以上《明外史朝鲜传》云云。

万历十五年，朝鲜王昖上表谢罪。敕奖之
按《明外史朝鲜传》。万历十五年六月。昖以前陪臣南
馆失火及贡物被盗二事。上表谢罪。敕奖其恪顺。
万历十六年以《会典》赐朝鲜。

按《明外史朝鲜传》：“昖屡请《皇明会典》为其先康献王
旦雪冤。十六年正月，《会典》成，适贡使愈泓在京，请给
前书以终前命，许之。”

万历十七年，朝鲜臣奏：“所收琉球国船，合解京放归。”
从之。

按《明外史朝鲜传》：“万历十七年十一月，陪臣奇芩等
入贺冬至，奏称：本年六月，大琉球国船遭风至海岸，
所有男妇，合解京给文放归。从之。”

万历十九年，以朝鲜王昖奏，诏兵部申饬海防
按《明外史朝鲜传》：万历十九年十一月，昖奏倭酋关
白、平秀吉，声言明年三月来犯，诏兵部申饬海防。平
秀吉者，萨摩州人，初随倭关白信长，信长任用之。会
信长被其下所弑，秀吉遂统信长兵，自号关白，劫降
六十馀州。朝鲜与日本对马岛相望，时有倭夷往来
互市。

万历二十年，倭犯朝鲜，朝鲜王昖弃城奔，以次子《珲》
摄国事。廷议“出师援之。”

按《明外史朝鲜传》：“万历二十年五月，秀吉遂分渠帅
行长清正等，率舟师数百艘，逼釜山镇，潜渡临津，分
陷丰德诸郡。时朝鲜承平久，兵不习战，昖湎酒弛备，
猝岛夷作难，望风皆溃，昖弃王城，令次子珲摄国事，
奔平壤。已复走义州，愿内属。七月，兵部议令驻札险
害，以待天兵，号召通国勤王，以图恢复。而是时倭已”
入王京，毁坟墓，劫王子陪臣，剽府库八道，几尽没，旦
暮且渡鸭绿江。请援之使，络绎于道。廷议以朝鲜为
国藩篱，在所必争，遣行人《薛潘》谕昖以兴复大义，扬
言“大兵十万且至”，而倭业抵平壤。《朝鲜》君臣益急，出
避爱州。游击史儒等率师至平壤，儒战死。副总兵祖
承训统兵渡鸭绿江援之，仅以身免。中朝震动，以宋
应昌为经略。八月，倭入丰、德等郡，兵部尚书石星计
无所出，议遣人侦探之，于是嘉兴人沈惟敬应募。惟
敬者，市中无赖也。是时，秀吉次对马岛，分其将行长
等守要害为声援。惟敬至平壤，执礼甚卑。行长绐曰：
“天朝幸按兵不动，我不久当还。以大同江为界，平壤以西，尽属朝鲜耳。”惟敬以闻。廷议倭诈未可信，乃趣
应昌等进兵。而星颇惑于惟敬，乃题署游击，赴军前，
且请金行间。十二月，以李如松为东征提督。

万历二十一年，东征提督李如松大捷于平壤，朝鲜
王表谢。敕“朝鲜当自为守。”

按《明外史朝鲜传》：“万历二十一年正月，如松督诸将
进战，大捷于平壤，行长渡大同江，遁还龙山，所失黄
海、平安、京畿、江源四道并复，清正亦遁还王京。如松
既胜，轻骑趋碧蹄馆，败，退驻开城。初，如松誓师欲斩
惟敬，以参军李应诚言而止。至是败，气缩。而应昌急
图成功，倭亦乏食，有归志，因而封贡之议起。”应昌得
倭报惟敬书，乃令游击周弘谟同惟敬往谕倭献王
京返，王子如约纵归。倭果于四月弃王城遁。时汉江
以南千有馀里，朝鲜故土复定。兵部言宜令王还国
居守，我各镇兵久疲海外，以次撤归为便。诏可。应昌
疏称：“釜山虽濒南海，犹朝鲜境有如倭觇我罢兵突
入，再犯朝鲜，不支，前功尽弃。今拨兵协守为第一策，
即议撤，宜少需，俟倭尽归，量留防戍。”部议留江、浙兵
五千分屯要害，仍谕昖蒐练军实，毋恃外援。已而沈
惟敬归自釜山，同倭使来请款。而倭随犯咸安、晋州，
逼全罗，声复汉江以南，以王京、汉江为界。如松计，全
罗饶沃，南原府尢其咽喉。乃命李平、胡祖大受镇南
原，祖承训、李宁移南阳、刘𬘩移陕州。已，倭果分犯我
师，并有斩获。兵科给事中张辅之谓：“倭聚釜山原佯
退诱我，撤兵图渐逞，无故请贡非人情。今猝犯晋州，
情形已露，宜节制征剿。”辽东都御史赵耀亦报：“款贡
不可轻受。”七月，倭从《釜山》移西生浦，送回王子陪臣。
时师久暴露，闻撤，势难久羁。应昌请留刘𬘩川兵，吴
惟忠、骆尚志等南兵合蓟、辽兵共万六千，听𬘩分布。
庆、尚之大兵，月饷五万两，资之户、兵二部。先是，发帑
给军费已累百万。廷臣言：“虚内实外非长策。请以所
留川兵命𬘩训练，兵饷令本国自办。”于是诏撤惟忠
等兵，止留𬘩兵防守。谕朝鲜世子临海君珲居全庆，
以顾养谦为经略。九月，昖以三都既复，疆域再造，上
表谢恩。然时倭犹据釜山也，星益一意主款。兵部主
事曾伟芳言：“倭款亦去，不款亦去；款亦来，不款亦来。
盖关白大众已还，行长留待，知我兵未撤，不敢以一
矢加遗；欲归报关白，卷土重来，则风不利，正苦冬寒。
故曰‘款亦去，不款亦去’。沈惟敬前倭营讲购，而咸安、
晋州随陷；今欲恃款，冀来年不攻，则速之款者，正速
之来也。故曰‘款亦来，不款亦来’。宜令朝鲜自为守，吊
死问孤，练兵积粟，以图自强。”帝以为然，因敕谕昖者
甚至。

万历二十二年，倭部小西飞入朝，要以誓无犯朝鲜。
诏关白，准“日本”王号，授行长都督佥事。

按《明外史朝鲜传》：“万历二十二年正月，昖遣陪臣金
晬等进方物谢恩。礼部郎中何乔远奏：晬涕泣言倭
寇猖獗，朝鲜束手受刃者六万馀人。倭语悖慢无礼。
沈惟敬与倭交通，不云和亲，辄曰乞降。臣谨将万历
十九年中国被掠人许仪所寄内地书、倭夷答刘𬘩
书，及历年入寇处置之宜，乞特敕急止封贡。”诏兵部
议。四月，尚宝司卿赵崇善疏言：“既不主封贡，当议战
守。朝鲜北与辽接，南距海，东西皆崇山绝岛，惟釜山
为倭寇出入之路。倭由釜山入京，必经全罗、庆、尚二
道，而全庆之间如云峰、大丘，皆有险可据。今刘𬘩戍
兵五千，再加南兵三千，令之训练，以守全庆。”章下部。
时言官交章，止封蓟辽都御史韩取善亦疏倭情未
定，请罢封贡。八月，养谦奏：“讲贡之说，贡道宜定。宁波
关白宜封为日本王。”谕行长部，倭尽归与封贡如约。
九月，昖请许贡保国。帝乃切责群臣阻挠，追褫御史
郭实等。诏小西飞入朝。既至，石星优遇如王公，小西
飞等殊扬扬过关不下。既集多官面译，要以三事：一、
勒倭尽归巢；一、既封不与贡；一，誓无犯朝鲜。倭俱听
从以闻。帝复谕于左阙，语加周复，大略如兵部指。十
二月封议定，命临淮侯李宗城充正使，以都指挥杨
方亨副之，同沈惟敬往。时礼部议，日本旧有王，未知
存亡。关白或另拟二字，或即以所居岛封之。行长以
下，量授指挥衔。诏准日本王号，给金印；行长授都督
佥事。

万历二十三年，朝鲜王昖奏立次子珲为嗣，不允
按《明外史朝鲜传》：万历二十三年九月，昖奏立次子
珲为嗣。先是昖庶长子临海君珒陷贼中，惊忧成疾，
次子光海君珲收集流散，颇著功绩，奏请立之。礼部
尚书范谦执奏继统大义，长幼定分，不宜僭差，遂不
许。至是复奏引永乐间恭定王例上请。礼科薛三才
奏驳，谓不宜播迁之馀，轻率立少，以长乱阶。于是礼
臣奏：“昖前请封业，奉明旨报罢。今复奏有功之说，谓
出自通国之志，臣等何由知之？即谓世乱先有功，亦
俟邦家绥靖，徐议未晚。”诏曰：“可。”

万历二十四年，倭侵朝鲜，出师征之，不克。

按《明外史朝鲜传》：“万历二十四年正月，封使抵釜山而沈惟敬诡云：演礼同行长，先渡海，私奉秀吉蟒玉
翼善冠及地图武经，又驱壮马三百至南戈岸，佯备
骑从，实阴献秀吉。取阿里马女与倭合。李宗城纨绔
子经行之，营所在索货。次对马岛太守仪智，夜饰美
女二三人，更番纳行帷中，宗城安之。倭酋数请渡海”，
不允。《仪智》妻，行长女也。《宗城》闻其美并欲淫之。智怒
不许。适《谢周梓》侄《隆》与《宗城》争道《宗城》欲杀之。隆诛
其左右以倭将行刺。宗城惧弃玺书夜遁。比明失路
自缢于树追者解之，遂奔庆州。《方亨》闻于朝，帝怒，逮
问宗城，议战守。会《方亨》复揭倭情无变正使自为奸
人误耳。迺止以《方亨》充使，加惟敬神机营衔副之。群
臣交章请罢封，上切责，下御史曹学程于理，立限渡
海。五月，昖复疏请立珲，礼部执不可，诏如议。时国储
未建，中外恫疑，故谦于朝鲜易封事三疏力持云。九
月，杨方亨、沈惟敬奉册如日本。日本人民闻天朝封
关白，沿路焚香，𫖯迎抵国门，其臣下亦无不肃敬。而
关白怒朝鲜王子不来谢，止遣二使奉白《土䌷》为贺，
语惟敬曰：“若不思二子、三大臣、三都、八道悉遵天朝
约付还，今以卑官微物来贺，辱小邦邪，辱天朝邪？且
留石曼子兵于彼，候天子处分，然后撤还。”拒朝鲜使
不见。翌日，奉贡遣使赍表文二道，随册使渡海至朝
鲜。廷议遣使于朝鲜取表文进验，其一谢恩，其一乞
天子处分朝鲜。初，方亨诡报去年从釜山渡海，倭于
大版受封，即回和泉州。然倭责朝鲜二子不往，谢礼
又微，仍留釜山如故。《谢表》后时不发，方亨徒手归。至
是，惟敬始投表文，案验潦草，前折用丰臣图书，不奉
正朔，无人臣礼。而宽奠副总兵马栋报清正拥二百
艘屯机张营，方亨始直吐本末，委罪惟敬，并呈石星
前后手书。帝大怒，命逮石星、沈惟敬按问。以兵部尚
书邢玠总督蓟、辽。改麻贵为备倭大将军，经理朝鲜；
佥都御史杨镐驻天津，申警备；杨汝南、丁应泰赞画
军前。五月，玠至辽，行长建楼，清正布，种岛倭窖水，索
朝鲜地图。玠遂决意用兵。麻贵望鸭绿江东发所统
兵仅万七千人，请济师。玠以朝鲜兵惟闲水战，乃疏
请募兵川、浙，并调蓟、辽、宣、大、山、陕兵及福建吴淞水
兵刘𬘩督川、汉兵听剿。贵密报：“候宣、大兵至，乘倭未
备，掩釜山，则行长擒清正走。”玠以为奇计，乃檄杨元
屯南原，吴惟忠屯忠州。大学士张位请屯田开城、平
壤，朝鲜恐中国吞并，以硗确为辞，议遂寝。六月，倭数
千艘泊釜山，戮朝鲜郡守安弘国，已复往来竹岛，渐
逼梁山、熊川。惟敬率营兵二百，出入釜山，玠阳为慰
藉，檄杨元袭执之，缚至贵营。惟敬执而乡导始绝。七
月，倭夺《梁山三浪》，遂入庆州，侵闲山，统制元均兵溃，
遂失闲山。闲岛在朝鲜西海口，右障南原，为全罗外
藩，一失守则沿海无备，天津、登莱皆可扬帆而至。而
我水兵三千甫抵旅顺闲山破。经略檄守王京西之
汉江、大同江，扼倭西下，兼防运道。八月，清正围南原，
乘夜猝攻，守将杨元跣足而遁。时全州有陈愚衷、忠
州有吴惟忠，各扼要，而全州去南原仅百里。南原告
急，愚衷不敢救，闻已破，弃城走。麻贵遣游击牛伯英
赴援，与愚衷合兵屯公州。倭遂犯全庆，逼王京。王京
为朝鲜八道之中，东隘为鸟岭、忠州，西队为南原、全
州，道相通。自二城失，东西皆倭，我兵单弱，因退守王
京，依险汉江。麻贵请于玠，欲叶王京退守鸭绿江。海
防使萧应宫以为不可，自平壤兼程趋王京止之。麻
贵发兵守稷山，《朝鲜》亦调都体察使李元翼由鸟岭
出忠清道，遮贼锋。玠既身赴王京，人心始定。玠召参
军李应试问计，应试请问庙廷主画云何？玠曰：“阳战
阴和，阳剿阴抚，政府八字密画，无泄也。”应试曰：“然则
易耳。倭叛以处分绝望，其不敢杀杨元，犹望处分也。
直使人谕之曰：‘沈惟敬不死则退矣’。”因请使李大谏
于行长、冯仲缨于清正，玠从之。九月，倭至汉江，杨镐
遣张贞明持惟敬手书往，责其动兵有乘，静俟处分
之实。行长正成亦尤清正轻举，乃退屯并邑。贞明反
至中途，为人所刺死。麻贵遂报青山、稷山大捷。萧应
宫揭言：“倭以惟敬手书而退，青山、稷山并未接战，何
得言功？”玠、镐怒，遂劾应宫恇怯，不亲解惟敬，并逮。十
一月，玠征兵大集。帝发帑金犒军，赐玠尚方剑，而以
御史陈效监其军。玠大会诸将分三协：左李如梅，右
李芳春，中高策并以副总兵分将经理。杨镐同麻贵
率左右协自忠州鸟岭向东安，趋庆州，专攻清正，使
大谏通行长，约勿往援。复遣中协屯宜城，东援庆州，
西扼全罗，以馀兵会朝鲜合营，由天安、全州南原而
下，大张旗帜，诈攻顺天等处，以牵制行长东援。十二
月，会庆州麻贵遣黄应旸贿清正约和，而率大兵奄
至其营。时屯尉山。尉山之南岛，山俱不甚高，而城皆
依山险，中一江通釜寨，其陆路由彦阳通釜山。贵欲
专攻尉山，恐釜倭由彦阳来援，令中协高重、吴惟忠
等扼梁山，左协董正谊等赴南原张疑兵。又遣右协
卢继忠兵二千屯西江口，防水路援。二十三日，乃进
攻尉山。游击摆寨，以轻骑诱倭入伏，获级四百馀。倭尽奔岛山，连筑三寨。翌日，游击茅国器统浙兵先登，
连破之，获级六百六十一。倭坚壁不出，方力攻山寨。
时裨将陈寅身先士卒，斫栅两重，清正白袍跃马，督
倭拒守。至其第三栅垂拔，杨镐遽令国器割级，战稍
懈。国器复以李如梅未至，不便首功，遂鸣金收军。诘
朝，如梅至，攻之不拔。岛山视尉山高，石城新筑，我师
仰攻，多损伤。诸将乃议曰：“倭艰水道，饷难继，第坐困
之清正可不战缚也。”镐等以为然。分兵围十日夜，倭
炮从隙发，中多叠伤，然倭亦饥甚，为约降缓攻，而冀
行长来援。行长亦虑我袭釜营，不敢轻进，乃选锐卒
三千人，虚张帜蔽江上。朝鲜将李德馨讹报海上倭
船扬帆而来，镐不及下令，策马西奔。诸军无统御，皆
溃。清正纵兵逐北，官兵死者万馀，游击卢继忠三千
人歼焉。镐、贵奔星州，撤兵还王京。会同邢玠露布言
“尉山大捷，诸营上簿书，亡士卒二万。”镐大怒，驳改正
称百人。赞画。丁应泰闻尉山之败，惭惋，诣镐问后计。
镐示以内阁张位、沈一贯手书并所票未下旨扬扬
伐功。应泰怒，验进退情实，首论一贯交结边臣，扶同
欺蔽。镐附势煽祸饰罪。张功及麻贵、李如梅按律悉
当斩。并镐驳改《阵亡兵马卷》册封进，上览之震怒，欲
付法，辅臣赵志皋力救，乃罢镐听勘，以天津巡抚万
世德代镐经理辽左。

万历二十六年，倭部平。秀吉死，乘势败之，诸倭归，朝
鲜之乱始定。

按《明外史朝鲜传》：“万历二十六年春正月，总督邢玠
以前役乏水兵无功，乃益募江南水兵，议海运，为持
久计。二月，都督陈璘以广兵，刘𬘩以川兵，邓子龙以
浙、直兵先后至。玠分兵三协，为水陆四路，路置大将。
中路如梅，东路贵，西路𬘩，水路璘，各守汛地，相机行
剿。时倭亦分三窟，东路则清正据尉山，自冬攻围，益
增兵，西生机张，而恃釜山为根本。西路则行长据粟
林、曳桥，建砦数重，凭顺天城，与南海营相望。中路则
石曼子据泗州，北恃晋江，南通大海，为东西声援。萨
摩州兵剽悍称劲敌，而行长水师番休济饷，往来如
驶。”玠惩岛山之失，特于三路外置水兵一路，约日并
进。寻报辽阳警，李如松败没，诏如梅还赴之中路，以
董一元代。当应泰之劾镐也，昖请回乾断，崇励抚镇，
以毕征讨，上不许。又应泰曾以筑城之议为镐罪案，
谓坚城得志，启朝鲜异日之患。于是昖奏辨。帝曰：“连
年用兵发饷，以尔国素效忠顺故也，毋以人言自疑。”
九月，将士分道进兵。刘𬘩进逼行长营，约行长为好
会翌日攻城，夺其桥，斩首九十二。陈璘舟师协堵击，
毁倭船百馀。行长潜出千馀骑扼之，𬘩不利退，璘亦
弃舟走。麻贵至尉山，据险割其粮艘，颇有斩获。倭伪
退，诱之，贵入空垒，伏兵起，遂败董一元，进取晋州，乘
胜渡江南，连毁永春、昆阳二寨，倭退保泗州老营，鏖
战下之。游击卢得功殁于阵，前逼新寨。寨三面临江，
一面“通陆，引海为濠，海艘泊寨下千计。”筑金海固城
为左右翼，中通东阳仓。十月，董一元遣游击茅国器、
彭信古、叶邦荣前攻城，游击郝三聘、马呈文、师道之、
柴登科继之；游击蓝方威攻其东北水门。信古用火
药击寨门，碎城垛数处，步兵竞前拔栅，忽营中火药
崩，烟焰涨天，倭乘势冲击，固城援倭亦至。郝三聘、马
呈文率骑兵先走，遂大溃，奔还晋州。勘科徐观澜奏
“四路丧败。”旨下部斩马呈文、郝三聘以徇，一元等各
带罪立功。是月，福建都御史金学曾报七月九日平
秀吉死，各倭俱有归志。十一月十七夜，清正发舟先
走，麻贵遂入岛山酉浦。刘𬘩攻夺曳桥，石曼子引舟
师救，行长陈璘邀击败之。诸倭扬帆尽归。自倭乱朝
鲜七载，丧师数十万，糜饷数百万，中朝与属国迄无
胜算，至关白死，而祸始息。

万历二十七年，以平倭诏告天下，敕谕朝鲜国王
按《明外史朝鲜传》：“万历二十七年，以平倭诏告天下。”
又敕谕昖曰：“倭奴平秀吉肆为不道，蹂躏尔邦。朕念
王世笃忠贞，深用悯恻。七年之中，日以此贼为事。始
行薄伐，继示包容，终加严讨。盖不杀乃天之心，而用
兵非予得已。安疆靖乱，宜取荡平。神恶凶盈，阴歼魁
首。”大师乘之追奔逐北鲸鲵尽戮海隅载清。《捷书》来
闻，忧劳始释。王令陪臣奉表称谢贡献方物具悉怀
德感恩之意。先曾陈吁所诬已有别旨昭雪。惟王虽
还旧物实同新造振雕起敝为力倍艰。倭虽遁归族
类尚在生心再逞亦未可知。兹命邢玠振旅归京，量
留《万世德》等分布戍守。王宜卧薪尝胆“无忘前耻。筚
路蓝缕，大作永图。务材训农，以树根本。吊死问孤，以
报士卒。惟忠惟孝，缵绍前休。”先是，应泰劾玠赂倭卖
国，又言朝鲜阴结日本，御史于永清驳之。章下廷议，
皆言朝鲜世笃忠贞，无背国通倭之理，故敕并及之
也。五月，玠条陈《东征善后事宜》十事：一，留戍兵，马步
水陆共计三万四千有“奇，马三千匹。一，定月饷，每年
计银九十一万八千有奇。一，定本色合用米豆，分派
辽东、天津、山东等处，每年十三万石。一，留中路海防道。一，裁饷司。一，重将领。一，添巡捕。一，分汛地。一，议操
练。一，责成本国。”给事中李应策疏驳其竭中国以徇
外裔；给事中姚文蔚亦论之。于是户、兵会议：“数年疲
耗，今始息肩，自宜内固根本，不当更为繁费。朝鲜壬
辰倭患之始，请兵不过一万，及癸巳倭败之后，留兵
不过五千。盖彼国兵荒之后，不独苦倭之扰，兼苦我
兵。故今日善后事宜，仍当商之彼国。彼主也，我客也，
先量彼饷之赢绌，始可酌我兵之去留。至于增买马
匹，添补标兵，创立巡捕，以至管饷府佐，悉宜”停止。帝
命督抚会同国王酌奏。八月，昖献方物助大工，褒赏
如例。十月，昖请留水兵八千以资戍守，其撤回官兵
驻札辽阳备警。

万历二十八年，命廷臣会议“朝鲜戍兵。”

按《明外史朝鲜传》：“万历二十八年四月，昖请将义州
等仓遗下米豆运回辽阳。户部议，输运维艰，莫若径
与彼国，赈其雕敝，以昭王仁。诏曰：‘可’。五月，命九卿科
道会议朝鲜戍兵，言人人殊，迄无定指。”

万历二十九年，朝鲜王昖欲与倭通款，使来请命。诏
令总督酌议。

按《明外史朝鲜传》：“万历二十九年二月，兵部覆奏，经
督条陈七事：一，练兵士。丽人鸷悍耐寒苦，而长衫大
袖，训练无方，宜以束伍之法教之。一，守冲要。朝鲜三
面距海，釜山与对马相望，巨济次之，宜各守以重兵，
并尉山、开山等处皆宜戍守。一，修险隘。王京北倚丛
山，南环沧海，忠州左右鸟、竹二岭，羊肠绕曲，有一夫
当关之险。向倭守此，防我南渡；而副将吴惟忠孤军
久戍，倭不敢窥：皆得地利也。今营垒遗址尚存，亟宜
修葺。一、建城池。朝鲜八道，十九无城；平壤西北鸭𬇙
二江，俱南通海。傥倭别遣一旅占据平壤，则王京声
援断绝。皆应修筑屯聚，以备不虞。一、造器械。倭战便
陆不便海，以船制重大，不利攻击。今准福号造百十
艘为奇兵，并添造神机、百子大箭。一访异材。朝鲜俗，
贵世官、贱世役，一切禁锢，往往走倭走敌，为本国患。
宜破格搜采，一修内治。国家东南临海，以登旅为门
户，镇江为咽喉。应援之兵不宜尽撤。我自固亦所以
固朝鲜也。”诏朝鲜刻励以行。九月，昖奏：“皇朝所颁诰
命、冕服，遭变沦失，祈补给。”从之。十一月，以册立皇太
子礼成，遣官诏谕。十二月，昖奏对马岛倭求款。先是，
朝鲜人俞进得自日本脱归，言倭酋平秀吉将死，令
其将家康领东北三十三洲，煇元领西南三十三洲，
协辅其子秀赖。倭将景胜据关东以叛。家康悉兵往
击，倭国内乱。对马岛主平义智悉遣降人还朝鲜，遗
书乞和，且扬言家康将输粮数十万石，为军兴资，以
胁朝鲜。朝鲜与对马岛一水相望，岛地不产五谷，资
米于朝鲜。兵兴后，绝开市，因百计协款。秀吉死，我军
尽撤。朝鲜畏倭滋甚，欲与倭通款，又惧开罪中国，至
是来请命。兵部以事难遥度，令总督世德酌议。诏可。
万历三十年敕朝鲜王昖训练修防以自备
按《明外史朝鲜传》：“万历三十年十一月，昖言倭使频
来，要挟和款，兵端渐露，乞选将率兵，督同本国训练
修防。帝曰：‘曾留将士教习，成法具在，无用再遣。兵部
请责成本国，讲求措置’。”因命其使臣赍敕诫励。
万历三十三年九月，昖复请封珲为世子，礼部仍执
立长之议。

按：《明外史朝鲜传》云云。

万历三十四年，倭数遣使求通好于朝鲜。

按《明外史朝鲜传》：“万历三十四年二月，皇太子第一
子生，遣官诏谕，赐王及妃锦币。初，倭自平秀吉死，源
家康擅政，数遣使往来对马釜山间，通书不绝，朝鲜
犹未与市。会朝鲜僧自倭归，传家康语云：‘曩平秀吉
要朝鲜，以割地、请婚质子为辞，我今代秀吉为王，尽
反其所为，愿两国通好而己’。”然家康实自以老故，忌
萨摩州，而对马主义智、调信、景直等犹为平氏故，以
和事责义智，恐失朝鲜欢。而朝鲜实懦，无报仇意。
万历三十五年，朝鲜王昖，以倭求和来告。
按《明外史朝鲜传》：“万历三十五年四月，昖以家康求
和来告，兵部议听王自计而已。由是私款不绝。后三
年，始画开市之事。”

万历三十六年，朝鲜王昖卒，封次子珲为国王
按《明外史朝鲜传》：“万历三十六年，昖卒，光海君珲自
称署国事，遣陪臣来讣，且请谥。帝恶其擅，不允，令该
国臣民公议以闻。”十月，封珲为国王，从其臣民请也。
万历三十七年二月，谥昖曰昭敬，遣官赐珲及妃柳
氏诰命。

按：《明外史朝鲜传》云云。

万历三十九年，以“朝鲜王珲奏，发延绥边堡安插，以
警奸民。”

按《明外史朝鲜传》：“万历三十九年十二月，珲奏获漂
海人犯张亨等。又称海贼侵扰，近年滋甚，时或捕获，
皆上国人民，不敢擅戮，甚为属国害。兵部议发延绥
边堡安插，以警奸民，从之。初，朝鲜失守，赖中国力，得复平壤，倭弃釜山遁。然阴谋启疆，为患不已。于是海
上流言倭图釜山，朝鲜与之通者。”

万历四十一年九月，总兵官杨宗业以“朝鲜通倭”，闻
珲疏辨，诏慰解之。

按：《明外史朝鲜传》云云。

万历四十二年，朝鲜王珲请追封生母金氏。

按《明外史朝鲜传》：“万历四十二年，珲奏请追封生母
金氏。礼部按《会典》，嫡母受封而生母先亡者，准追封。
宜照例追封金氏为国王次妃。报可。”

万历四十三年，朝鲜王珲乞改正《中国》所载其国之
事，从之。又为生母祈冠服，礼臣谓不可，后请至再，从
之。

按《明外史朝鲜传》：万历四十三年十一月，珲表贺冬
至，因奏买回《吾学编》《弇山堂别集》等书，载本国事，与
《会典》乖错，乞改正。礼部言，“野史不足凭，今所请耻与
逆党同讥，宜悯其诚，宣付史馆。”从之。初，珲为生母，已
得封，至是复祈遣使，并给冠服。引成化朝封某祖康
靖王妃尹氏例。礼臣以金氏侧室，礼有隆杀，执不可。
四十五年正月，珲请至，再部议如前指。帝以珲屡次
恳陈，勉从之。

### 熹宗天启四年封朝鲜王侄倧为其国王

按《明外史朝鲜传》：“天启三年四月，珲为其侄倧所篡。
倧称王太妃之意，废昏立明，令议政府移文督抚转
奏。文龙为之揭报。登州巡抚袁可立上言：李珲袭爵
已十五年，倧则其臣也。珲果不道，宜听太妃具奏，待
中国更置，奚至以臣篡君，以侄废伯，所当声罪致讨，
以振王纲。倘谓封疆多事，兵戈宜戢，亦宜播告彼邦，
明正其罪，使彼中臣民，亟讨篡逆，复归废主。果倧迫
于妃命，臣民乐以为君，当退避待罪，俟朝廷赦罪之
诏，然后袭位，如国初所以待成桂者，此又不得已之
权也。”八月，昭敬王妃金氏疏请封倧，礼部尚书林尧
俞奏：“据妃疏称：珲积为不道，淫佚忍虐，背恩天朝，阴
通敌国。倧无攘夺之夙心，迫于群臣”之乐戴，其说似
可为倧解矣。顾珲，朝鲜君也；皇上，朝鲜君之君也。珲
诚得罪臣民社稷，夫岂不可谏正？即不可谏正，夫岂
不有普天之共主在？一介行李，告于阙廷，一废一兴，
谁曰不可？而偃然易数十年之旧君，奄有三韩之土
宇，则不能为倧解也。内外诸臣，抒忠发愤，有谓声罪
致讨者，有谓勿遽讨且弗受方贡核颠末者。或谓当
责以大义，察舆情之向背者；或谓“此事但以通敌不
通敌为主。珲诚通敌，则倧立非篡，当令之讨敌自洗
者。”众论咸有可采。其谓“珲实悖德，倧讨叛臣，以赤心
奉朝廷者，惟文龙一人耳。臣惟乱臣贼子，诛不容朝。
皇上奉天讨逆，扶植纲常，此正法也。毋亦念彼素称
恭顺，迥异诸裔，高皇帝之处成桂，原有故事。向者釜
山之役，我且捐亿万之脂膏，分百万之貔虎，使立国
于荆榛瓦砾之间，今一旦绝之，而直暴其辜，当亦圣
心所不忍也。金氏殆未足据。文龙旋寄箕封，地主寓
公，或相回护，合无更遣贞士信臣会问。”文龙公集臣
民，再四询访。如珲无悖虐之行，通敌之情，“而倧不轨
篡逆，则王法自在，谁得而宽？或珲果自绝于天，亲离
众叛，前不与篡弑之逆计，后自值推戴之公情，袭位
以来，一心中国，悉索敝赋，用张我军，饩海上新集之
师，固义土敌忾之愤。则恭也，非篡也，只是一擅，而罪
非不赦，恩有可加。勘辨既明，再请圣断，则废立之事，
庶无遁情，天吏之威，不至错贷。”报可。十二月，礼部复
上言：“臣前会同兵部移咨登抚，并札毛帅，遣官往勘，
务使觇人情之向背，定珲、倧之顺逆。今据登抚、毛帅
呈送彼国《公结》十二通，自宗室至八道臣民，合词共
称珲为悖逆，倧为恭顺。人情如此，大势了然。彼之陪
臣相率哀吁请敌国欲绝毛帅之牵制，先攻小邦为
同仇。当此危急之秋，必须君国之主。若名号未定，征
发难行。边疆为重，未可以经常例论。乞先颁敕谕，令
倧统理国事，仍令发兵索赋，同文龙设伏出奇。俟恢
复渐有次第，始遣重臣完此封典。庶几字小之中，不
失固圉之道。”从之。四年四月，遂封倧为国王。时封疆
多故，阉寺专权，故徇其意许之。倧之得封，文龙实主
之也。

天启五年，镇臣擒朝鲜逆党李适等，馀令朝鲜自处。
是年，其王倧请“撤辽民，安插中土。”

按《明外史朝鲜传》：“天启五年十二月，文龙报，朝鲜逆
党李适、韩明琏等起兵昌城，直趋王京，被臣擒获，馀
孽韩润、郑梅等窜入建州。有左议政府尹义立约为
内应，期今冬大举犯朝鲜。已咨国王防守，暂移铁山
之众就云从岛柴薪。”登莱巡抚武之望奏：“毛帅自五
月以来，营室于须弥，所谓云从岛是也。今十月又徙
兵民商贾以实之，而铁山之地空矣。故朝鲜各道，疑
其有逼处之嫌，甚至布兵以防卫之。今镇臣所称李
适等之叛，王义立之内应，臣等微闻之而未敢遽信
焉。信之则益重鲜人之疑，不信则恐贻后来之患。”兵
部言：“牵制敌国者，朝鲜也。联属朝鲜者，毛镇也。驾驭毛镇者，登抚也。今抚臣与镇臣不和，以致镇臣与属
国不和。此敌之利，而中国之大不利。”帝乃饬勉镇、抚
同心，而韩润、尹义立等令朝鲜自处。倧又请撤边民，
安插中土。兵部言：“辽人去留，文龙是视。文龙一日不
去，则辽人一日不离。鲜人驱之入岛可也，驱之离岛
不可也。宜令镇臣将辽民尽刷过岛，登抚刻期运粮，
朝鲜量行救赈，以资屯牧。臣愿鲜人无远辽人之心，
并愿镇臣无远辽土之心。”帝是之。

天启六年，朝鲜王倧上《辨疏》，降诏谕嘉之。

按《明外史朝鲜传》：“天启六年十月，倧上疏曰：‘自古中
国之待外藩，惟覃声教，取羁縻而已。皇朝之于小邦，
覆帱之恩，视同服内。壬辰之难，君臣播越，宗社为墟，
赖神宗皇帝发天下之兵，倾府库之财，拯救而奠安
之。顷遭昏乱，潜通敌国，皇天震怒，降黜厥命。臣自权
署之初，不敢遑宁，即命陪臣张晚为帅，李适副之，付’”
以国中精锐，进屯宁边，一听毛镇节制，以候协剿之
期。而适重兵在握，潜蓄觊觎。会其子旃犯法当诛，逮
捕者至，遂与龟城府使明琏举兵内叛，直犯京城。晚
收馀兵蹑其后，与京辅官兵表里夹攻，贼皆授首，而
西边军实及列镇储偫，罄于是役矣。毛镇当全辽沦
没之后，孤军东渡，寄寓海上，招集辽民，襁负而至者，
前后数十万，亦小邦所仰藉也。顾以封疆褊小，土瘠
民贫，兵兴数载，四民失乐。内供本国之军需，外济镇
兵之待哺，生谷有限，支给实难。辽民迫于饥馁，散布
村落，强者攫夺，弱者丐乞。小邦兵民被挠不堪，抛弃
乡井，转徙内地。“辽民逐食，亦随而入。自昌、义以南，安
肃以北，客居六七，主居三四，无论客胜而主不堪，即
主既存，客将安附？向者将此情形具奏，见兵部题覆，
处分已定，何敢再言？至韩润及弟泽系逆贼明琏子
侄，亡命逃入于敌，因而勾引来寇。贼既叛国而去，制
命已不在臣。尹立义留任判书，本非议政。顷年差为
毛镇接伴官，不称任使，褫职归家，并无怨叛本国之
事，且”与润等文武异伦，从未相识毛镇所据王仲保
等呈称，都无事实。意必有谗邪之臣，欺罔督抚，以售
其交构之计者。毛帅久镇海外，安抚流民，臣与周旋
已近十稔。虽饩牵将竭，彼此俱困，而情谊之殷，实无
少损。且其须弥之迁，直为保护累重。兼以就便刍薪，
一进一退，兵家常事。讹言噂沓，本不介意。“‘窃见部抚
移咨，曰虞其逼处，曰驱其民、驱其帅’，甚至有布兵以
防属国携贰之语，似海外情事未尽谅悉。臣之请刷
辽民，因力不足济，初非虑及逼处也。臣方与毛镇同
心一力，建功报主，岂敢有一毫猜防意乎？臣虽无状，
尝逮闻先臣昭敬王之遗训矣。耿耿此心，神明鉴察！”
帝报曰：“王佩昭敬王之遗”言，怀壬辰之旧德，和协东
镇，爱戴中朝，忠贞之忱，溢乎言表，朕甚嘉之。镇军久
悬鲜辽杂处，久客累主，生寡食多，微王言“朕有不坐
照万里之外者。然毛帅在中朝为牵制之师，在王国
则唇齿之形也。海上刍挽，已令该部区画，刻期运济；
逃难边民，亦令毛帅悉心计处，俾无重为王累。”传讹
之言，未足“介怀。并力一心。王其勉之。”

### 愍帝崇祯三年朝鲜请改贡道令有司议仍依觉华至宁前至京

按《明外史朝鲜传》：“崇祯三年，改每岁两贡为一贡。先
是辽路阻绝，贡使取道登莱已十馀年矣。自袁崇焕
督师，题改觉华迂途冒险，其国屡请复故。至是遣户
曹判书郑斗源，从登海登陆，移书登抚孙元化，属其
陈请。元化委官伴送，仍疏闻。帝以水路既有成命，改
途嫌于自便，令所司确议。于是朝贺贡使仍于觉华”
岛《至宁前》、迤逦至京

崇祯五年，高丽王倧疏请《正统序》，兼请《封诰》。

按《春明梦馀录》：“崇祯五年十月，朝鲜国王李倧礼重
继序疏：‘臣祖昭敬王诸子中，长曰临海君珒，废疾不
得立，殁且无嗣。次曰光海君珲，是为废人。次曰定远
君琈，即臣之父也。光海父子既以罪废，则宗祀之托，
合归臣父，而不幸先逝，臣以昭敬王长孙，承昭敬王
妃之命，入绍祖统，而请于朝廷，得完封典。感戴皇恩’”，
铭骨难忘。顾臣既受命皇上，忝有王号，则所生父母，
合有应行典礼，而缘疆场多事，未即据例奏请。名位
有缺，殊称不加，人子至情，岂敢一日自安？臣窃考《古
礼》，“旁支入继，谓之为人后；以孙继祖，谓之为祖后。”为
人后则重在人后，故不敢顾其私；孙为祖后，则父虽
早卒，而得列于正统之序，此乃生人之大伦，天地之
常经也。凡人有祖，然后有父，有父然后有孙。如曰受
国于祖，而不祢其祢，以祖当祢，则名实各异，伦序不
明，何以为国？谨查成化十一年，臣先祖康靖王以其
本生考怀简王为世子，早卒，遣陪臣《金礩》入奏请封，
宪宗皇帝嘉其诚孝，降敕褒美，颁赐诰命，东土之人，
至今荣之。况臣有所“后祖而无所后母，尊父承祖，乃
所以尊其祖也。名正言顺，事当而理正，情理俱申，恩
义两全，专在此矣。”臣叨守藩服，效蔑涓涘，而又望推
恩之典，臣之愧惧，于此实多；而仰视天地父母之仁辄敢专差吁。伏乞圣明命下该部，通查旧例，参考《礼
典》，宠锡爵谥。臣母具氏并赐诰命，以广孝思，以叙天
伦，兹实皇朝之宠典，而小邦臣民之至幸也。

### 皇清

### 太宗文皇帝崇德二年

《大清会典》。“崇德二年”〈按明外史明崇祯十年朝鲜王倧降附〉
诏“封朝鲜国主为朝鲜国王。”

赐龟钮金印。《给》

诰命、“封王妻为妃。王子为世子”

赐裘帽貂皮鞍马。一应庆贺大典。俱行贡献礼。遣大

臣各官奉表，或有奏事遣使抵界，预禀守边大臣询明来由，开报来使职名人数。礼部奏准，令兵部给发信票，移文守关官。礼部仍移文守边官迎接，拨人伴送至东京筵宴一次。东京官拨人送至。

《盛京》到日。守关官验票放入。遣大臣筵宴一次人

役安宿使馆、各给食物。来使照《奏表》字样、呈礼部。礼部官具奏、请

旨朝见行礼毕。礼部堂官率领来使至衙门筵宴毕。

设赏物于

大清门外案上。鸣赞官赞来使行三跪九叩头礼。颁赏讫。又行三跪九叩头礼。其回时、礼部堂官赴

使馆筵宴，兵部仍给信票，遣官伴送出关，守关官验票放出，礼部拨官伴送到东京，筵宴一次。《东京官》拨人送至边界。其来往沿途驿递夫马车辆食物等项，俱照例给发。

凡朝鲜国一应事、不许越奏

御前叙功等事、申吏部。“地亩仓库钱粮等事、申户部。”

朝贺贡献婚娶礼仪等事申礼部。军务逃盗等事申兵部。词讼首告等事申刑部。修理城池边关等事申工部。今俱礼部议覆

凡内地人口逃往朝鲜者、行文该国王查解。凡

本朝人民驾船被风飘至朝鲜者，令该国人解送。

按“朝鲜” ，即高丽国，于诸国中效顺最先，有年贡，有节贡，岁以为常贡。道由凤凰城。

崇德三年

《大清会典》：“崇德三年，朝鲜以封王谢。”

恩进贡。请

安进贡、《谢封继室进贡》、“《请封长子》进贡”

崇德四年

《大清会典》：“崇德四年，朝鲜贺捷，进贡，所进方物与三”

大节礼略同

### 世祖章皇帝顺治五年

《大清会典》：顺治五年，遣学士赍

敕谕朝鲜王所与奉使官员礼物。先已减免。今虑仍

烦百姓。再为酌减。永为定例。

正使，银五百两，绵䌷二百匹，布二百匹，苎“布六十匹，豹皮十张，大纸五十卷，小纸一百卷，獭皮三十张，青黍皮十五张，花席二十张，鹿皮七张，顺刀二口，小刀十把，被褥一副，靴袜各一双，鞍马一匹，闲马一匹。” 副使，银四百两。馀与正使同。

一等《人役》、银一百两，绵䌷四十匹，布一百匹

小纸八十卷，被褥一副　。二等人役银六十两，绵䌷二十六匹，布八十匹，小纸八十卷，被褥一副　。三等人役银四十两，绵䌷二十匹，布五十匹，小纸六十卷，被褥一副。

顺治六年

《大清会典》：“顺治六年，朝鲜国王病故，告讣进贡。”

又题准

赐谥

《谕祭》谥号《祭文》、内院撰拟。遣正副使二员、前往读

文致祭一次并行

册封礼

是年十月，颁《时宪历》日于朝鲜。

顺治九年

《大清会典》：“顺治九年，定朝鲜国每年进”

圣诞节、元旦礼物俱献。

御前冬至年贡、及谢

恩礼物、俱具题交送各衙门收贮

朝鲜国人到时、先行探问。如有机密、具奏

闻。

朝鲜国人来京贸易者。奏

闻，方准贸易。

顺治十年

在部筵宴一次，在馆筵宴二次。还日于《朝阳门》

外馆驿

赐宴一次。至三河县。

赐宴一次。至《山海关》。

赐宴一次。

顺治十八年

《大清会典》。“顺治十八年题准朝鲜国王差四译院正。”

领历

恩宴一次。赏正使通事从人银两。于户部移取给发

每年奉贡一次进

皇上前庆贺。

万寿元旦、冬至三大节、进

皇上前、

太皇太后前。

皇太后前。

东宫前礼物

来使回国，礼部差通事一员伴送至山海关，移咨兵部，“给与山海关《凤凰城路引》” ，量拨官兵护送至山海关，自关拨兵护送至凤凰城。沿途口粮食物亦移咨户部，光禄寺照例给发。